open-index/open-wikipedia-markdown huggingface dataset:
Na hradnom vrchu

**Na hradnom vrchu** (do roku 1943 **Oeserova ulica**) bola ulica v Bratislave v Starom Meste pod hradom.

Bola to jedna z najchudobnejších štvrtí starej Bratislavy. Neskôr asanovaná v súvislosti s výstavbou nájazdu na Most SNP. V roku 1880 mala 11 domov s plnou radovou domovou zástavbou.

Nachádzala sa pod dnešnou ulicou Vodný vrch.

## Referencie

Kategória:Zaniknuté ulice v Bratislave
Floriánska ulica

**Floriánska ulica** je obnovená ulica v Starom Meste v Bratislave v mestskej časti Vydrica, skolaudovaná koncom roka 2024. Vedená je v mieste pôvodnej Floriánskej ulice, ktorá zanikla v súvislosti s výstavbou nájazdu na Most SNP.

## História
Pôvodná Floriánska ulica bola ulica pod hradom. Bola na nej radová domová zástavba s katolíckou školou, ktorá sa spomína v roku 1894 a zásobovacím skladom v roku 1925.
V roku 1880 mala 10 domov. Nachádzala sa pod ulicami Vodný vrch a Na hradnom vrchu.

## Referencie

Kategória:Ulice v Starom Meste v Bratislave
Oldřich Liška (plavec)

**Oldřich Liška** (* 7. august 1910, Praha  –  5. marec 1981, Praha) bol nestorom športového otužovania (dnes je to zimné plávanie) a diaľkového plávania v Československu, v tejto oblasti bol aktívny v rokoch 1928-1981. 

## Život
O. Liška bol profesijne robotnícky majster. V oblasti otužovania začal byť aktívny v roku 1928 otužovaním v prírode, prvé verejné vystúpenie absolvoval na Vianoce roku 1930 plávaním vo Vltave v centre Prahy  spolu s  ďalšími 62 plavcami na čele s priekopníkom otužileckých aktivít v Československu Alfredom Nikodémom (1864-1946), po smrti ktorého prevzal vedenie  otužileckých aktivít v Prahe a dlhé desaťročia bol inštruktorom - trénerom  plávania pre deti aj dospelých na Hostivařskej priehrade. 

## Zakladateľské aktivity
V roku 1947 založil Oldřich Liška v Prahe Telovýchovný otužilecký lklub (TOK).  Na jeho podnet vzniklo v  roku 1949 otužilecké podujatie - plavba do  výtoku ponornej riečky Punkvy z Punkevnej jaskyne v Moravskom krase, ktoré už od roku 1981  otváralo československú  (neskôr len českú) otužileckú sezónu a  dnes nesie názov Liškova Punkva. A v roku 1949  zorganizoval tiež  plavecký maratón Štěchovice-Praha (25 km), čoho pokračovaním bolo neskôr v roku 1967 založenie  diaľkoplaveckého  maratónu na vodnej nádrži Lipno, ktorý organizoval až do svojej smrti a s prestávkou rokov 1992-2000 sa táto tradícia dodržiava doteraz. 

## Výnimočnosti
O. Liška sa počas 2. svetovej vojny stal pri skupinovom  tréningu pri Trójskom moste svedkom neďalekého  výbuchu bomby v rieke (mala zasiahnuť elektráreň) a raritou v  jeho otužileckom živote  bolo ilegálne januárové plávanie vo Vltave v Prahe 1945 (počas okupácie to bolo zakázané), za čo Liška dostal od robotníkov Zbrojovky kovovú plaketu.  A unikátom je aj pamätná doska  inštalovaná na bytovke v Prahe 13, kde býval.

## Referencie


## Pozri aj
* Alfred Nikodém
* Liškova Punkva

## Externé odkazy
* Václav Židek: Sám ve víru zdymadel (14 autorských  úryvkov z knihy)

Kategória:Česko-slovenskí plavci
Kategória:Českí plavci
Kategória:Osobnosti z Prahy
Kategória:Českí tréneri
Kategória:Zimné plávanie
Vybíjaná

**Vybíjaná** je loptová hra, v ktorej hráči vyraďujú súperov z hry vybíjaním, teda zásahom loptou. Cieľom tejto hry je zostať v hre čo najdlhšie a zároveň vybiť čo najviac hráčov zo súperovho tímu. Je často používaná na hodinách telesnej výchovy, najmä pre mladších žiakov.

## Pravidlá
Každé družstvo, ktoré je tvorené 12 hráčmi, obsadí obe polovice hracej plochy. Potom si zvolia kapitána, ktorý sa postaví za súperov tím. Na začiatku hry sa medzi hráčov hodí lopta, najlepšie mäkká, aby sa počas vybíjania predišlo vážnejším zraneniam. Na to, aby hráči mohli vybiť súperov, alebo hodiť loptu kapitánovi, musí byť lopta tzv. "nabitá". To sa dá docieliť tým, že si hráči budú hádzať loptu medzi sebou. Potom môžu vybíjať súperov. Ak sa im to podarí, súper odchádza do tímu, ktorý ho vybil. S loptou hráč nemôže urobiť viac ako tri kroky.

## Vybíjaná na Slovensku
Na Slovensku pôsobí Slovenský zväz vybíjanej.

## Referencie


## Externé odkazy
* pravidlá hry

Kategória:Detské hry
Kategória:Loptové hry
Šífr (vodná plocha)

**Šífr** (tiež označovaný ako **Šífry**) je zatopený lom, ktorý sa nachádza v katastri moravskej obce Svobodné Heřmanice v Moravsko-sliezskom kraji   v okrese Bruntál. 

## Dejiny
Lom vznikol  ťažbou bridlice, ktorá sa pozdĺžne dobre štiepi, používala sa napríklad ako izolant v elektrotechnike, na výrobu brúsok a v minulosti hlavne aj ako krytina na strechy domov  alebo na tvorbu obeliskov a epitafných doskek na  hroby. Povrchová ťažba v lome sa datuje  už od roku 1775 a ukončená bola v 50. rokoch 20. storočia.

## Šífr ako športovisko
Po ukončení ťažby bridlice sa lom zatopil a vzniklo prekrásne obdĺžnikové  jazero asi 10 m pod úrovňou terénu, má strmé brehy,  dĺžku 470 m, maximálnu šírku  70 m a s maximálnou hĺbkou 36 metrov.  Dnes je to atraktívne miesto vhodné na plávanie a potápanie s dobrými parkovacími možnosťami. Hladina vody  je pešo  dostupná zo severnej kratšej strany, v minulosti sa na ňom konali aj súťaže Českého pohára v diaľkovom plávaní  označované ako Heřmanické Šífry – aj s účasťou plavcov zo Slovenska. Asi najväčšou plaveckou udalosťou boli  preteky pred nomináciou českých diaľkových plavcov na OH v Pekingu 2008. Potápačské aktivity sú atraktívne, ale aj nebezpečné a smrteľných prípadov je na tomto jazere v rámci Česka  najviac. Na brehu sú aj symbolické pomníčky venované niektorým potápačom, ktorí v lome zahynuli.

## Referencie

## Externé odkazy
Sdružení potápěčů lomu Šifr

Kategória:Jazerá v Česku
Kategória:Bezodtokové jazerá
Kategória:Geografia Moravsko-sliezskeho kraja
Kategória:Svobodné Heřmanice
Kategória:Geografia okresu Bruntál
Peter Krutil

Ing. **Peter Krutil** (* 8. marec 1968, Bratislava) je slovenský ekonóm a manažér, od 1. januára 2018 predseda predstavenstva a generálny riaditeľ Slovenskej sporiteľne.

## Život
Absolvoval štúdium na Fakulte manažmentu Ekonomickej univerzity v Bratislave a kurzy zamerané na finančné trhy a obchodovanie s cennými papiermi vo Viedni a Londýne.

Významné funkcie:
*1991: obchodník s cennými papiermi vo VÚB
*1993: dealer peňažného a kapitálového trhu v Tatra banke
*19931998: riaditeľ a člen predstavenstva v Creditanstalt Securities, o.c.p.
*1998: pracoval na Ministerstve hospodárstva Slovenskej republiky
*Slovenská sporiteľňa:
**od decembra 1998: člen predstavenstva
**od januára 2015: podpredseda predstavenstva
**od 1. januára 2018: predseda predstavenstva a generálny riaditeľ

## Referencie


Kategória:Slovenskí manažéri
Kategória:Slovenskí ekonómovia
Kategória:Slovenská sporiteľňa
Kategória:Absolventi Ekonomickej univerzity v Bratislave
Kategória:Osobnosti z Bratislavy
Kategória:Držitelia Krištáľového krídla
Liškova Punkva

thumb|Priestor, kde plavci vyplávajú z jaskyne
**Liškova Punkva** je otužilecké  podujatie, ktorým sa tradične od roku 1981 otvára zimnoplavecká  sezóna v Česku, a to v prvú októbrovú nedeľu. Miestom konania podujatia  ja výtok ponornej riečky  Punkva z Punkevnej jaskyne , a to v národnej prírodnej rezervácii Vyvieračky Punkvy () v Chránenej krajinnej oblasti  Moravský kras v okrese Blansko.

## História
Tradícia otvorenia otužileckej sezóny plávaním z jaskyne vznikla na podnet Oldřicha Lišku (1910–1981),  nestora otužileckých a diaľkových plavieb vo vtedajšom  Československu. O. Liška plával prvýkrát z Punkevnej jaskyne v júni 1949 a prvé kolektívne vyplávanie sa uskutočnilo 2. októbra 1949. V roku 2020 sa podujatie  konalo už po 40.-krát. Organizačne toto podujatie pripravujú počas celej jeho éry brnenskí zimní plavci a možno ku nemu nájsť aj fotodokumentáciu - napríklad z ročníka 2019

## Priebeh podujatia
Účastníkmi podujatia môžu byť len prihlásení zimní plavci/otužilci obvykle v maximálnom počte 150 osôb. Teploty Punkvy bývajú medzi 6-10°C. Plávajú sa dve trate od dvoch  nástupíšť do lodí: jedno nástupište je vo vzdialenosti asi 100m od výtoku a druhé nástupište je vo vzdialenosti asi 300m. Formálne je podujatie prvým kolo Českého pohára v zimnom plávaní (datuje sa od roku 1975) príslušnej sezóny s tým, že do roku 2019 boli body pripísané za túto súťaž fixné pre jednu resp. druhú zaplávanú trať.  

## Referencie


## Pozri aj
*Punkevní jeskyně
*Vyvieračka
*Oldřich Liška (plavec)

## Externé odkazy
* portál zimného plávania v Česku

Kategória:Plávanie v Česku
Kategória:Zimné plávanie
Marcel Grega

Mgr. **Marcel Grega** (* 8. február 1979, Bardejov) je slovenský ekonóm a manažér, od februára 2014 generálny riaditeľ televíznej skupiny JOJ Group (TV JOJ, JOJ Plus atď.).

## Život
Stredoškolské štúdium absolvoval na Nonnewaug High School v americkom meste Woodbury, štát Connecticut v roku 1998. Štúdium na Fakulte managementu Univerzity Komenského v Bratislave absolvoval v roku 2003, popritom v rokoch 2001-2 študoval aj na Fakulte ekonómie a business manažmentu na belgickej Ghent University. V rokoch 2003-6 absolvoval štúdium Accounting and Finance na Oxford Brookes University. Od roku 2017 je výkonný riaditeľ Asociácie nezávislých rozhlasových a televíznych staníc.

Významné funkcie:
*2000: internship v Newtown Savings Bank, USA
*2001: Operations Intern v Capital Growth Management, LLP, Boston, USA
*2003: Senior Associate, Senior Consultant v PricewaterhouseCoopers CZ
*TV skupina JOJ
**2007: finančný riaditeľ 
**2014: generálny riaditeľ

## Referencie


## Externé odkazy
*Rozhovor o objeme televíznej reklamy
*Rozhovor o cielení televízneho trhu
*Rozhovor o najväčšom dabingovom projekte

Kategória:Slovenskí manažéri
Kategória:Riaditelia TV JOJ
Kategória:Absolventi Fakulty managementu Univerzity Komenského v Bratislave
Kategória:Osobnosti z Bardejova
Michal Liday

Mgr. **Michal Liday** je slovenský matematik a manažér, od roku 2015 predseda predstavenstva a generálny riaditeľ Tatra banky. V roku 1992 absolvoval štúdium matematiky na Univerzite Komenského v Bratislave a v nasledujúcom roku pokračoval v štúdiu na City University of London a Minnesota State University. V roku 1997 absolvoval odborné štúdium na Johannes Kepler Universität Linz a v roku 2010 na Harvard Business School. Od jej vzniku v roku 2004 je predseda Správnej rady Nadácie Tatra banky.

## Prehľad činnosti
Významné funkcie:
*vysokoškolský pedagóg, Ekonomická univerzita v Bratislave
*Tatra banka
**1997: manažér pobočky
**2000: manažér oddelenia privátneho bankovníctva
**2002: riaditeľ privátneho bankovníctva
**2005: riaditeľ divízie Retail
**2007: člen predstavenstva pre Retail
**2015: predseda predstavenstva a generálny riaditeľ

## Referencie

## Externé odkazy
*Profil na webe Tatra banky
*Rozhovor o digitálnych inováciách
*Rozhovor o hypotékach v digitálnom prostredí

Kategória:Slovenskí manažéri
Kategória:Tatra banka
Kategória:Absolventi Fakulty matematiky, fyziky a informatiky Univerzity Komenského v Bratislave
Kategória:Vyučujúci na Ekonomickej univerzite v Bratislave
Kategória:Osobnosti z Bratislavy
Dream pop

**Dream pop** (tiež uvádzaný ako **dreampop**) je hudobný subžáner alternatívneho rocku a neo-psychedélie, ktorý sa vyznačuje dychovými vokálmi, gitarovými efektami, hutnou produkciou so zdôraznením na zvukovú textúru a atmosféru rovnako ako melódiu. Často sa prekrýva s príbuzným žánrom shoegaze, s ktorým sa občas zamieňali.

Žáner sa dostal do popredia v 80. rokoch 20. storočia vďaka skupinám Cocteau Twins či A.R. Kane. Po vzniku shoegaze sa ambient pop vyvinul ako variant dream popu, no obsahuje elektronické textúry.

## Charakteristika
Predpokladá sa, že dream pop (vo voľnom preklade „*zasnívaný pop*“) súvisí s „ponorením sa“ do hudby, ktoré poslucháč v momente prežíva. *The AllMusic Guide to Electronica* (2003) definoval dream pop ako „atmosférický subžáner alternatívneho rocku, ktorý sa spolieha rovnako na melódiu, ako aj na zvukové textúry“. Spoločnou charakteristikou sú dychové vokály, použitie gitarových efektov a husto produkovaný zvuk. Hudba sa skôr zameriava na textúru a náladu, ako na rýchle a silné rockové riffy. Texty piesní sú často introspektívnej alebo existenciálnej povahy. Podľa názoru Simona Reynoldsa dream pop „oslavuje nadšené a transcendentné zážitky, často s použitím drog a mystických obrazov“. Podľa Rachel Felderovej sa umelci dream popu často bránia zobrazovaniu sociálnej reality v prospech nejednoznačných alebo halucinogénnych zážitkov. 

## Referencie

## Zdroj

Kategória:Hudobné žánre
Kategória:Hudobné žánre USA
Kategória:Britské hudobné žánre
Kategória:Alternatívny rock
Dalhousie University

**Dalhousie University**  je univerzita v Halifaxe, v kanadskej provincii Nové Škótsko. Založená bola v roku 1818 a v súčasnosti má viac ako 19 tisíc študentov.

## História
Univerzita je jedna z najstarších v Kanade.  Založená bola v roku 1818. Založil ju George Ramsay, 9. earl z Dalhousie a viceguvernér Nového Škótska (neskôr generálny guvernér Kanady). Jeho cieľom bolo založiť vzdelávaciu inštitúciu pre všetkých, nezávisle od náboženstva. Inšpiroval sa Edinburgh University a chcel vytvoriť protiváhu anglikánskemu University of King’s College, v novoškótskom Windsore. Dalhousie do inštitúcie investoval 7 000 vtedajších libier, ktoré Royal Navy vybralo na clách počas blokády prístavu Castine v štáte Maine. Krátko potom ako inštitúciu založil bol Dalhousie menovaný za generálneho guvernéra a budúca univerzita sa hýbala len pomaly. Prvá výuka bola zorganizovaná v roku 1838. Vtedy bol za prvého rektora menovaný Thomas McCulloch a od roku 1841 mala status univerzity. V roku 1848 bola však zreorganizovaná na strednú školu. V roku 1863 bola opäť otvorená ako univerzita a v roku 1866 udelila svoje prvé tituly. Od roku 1881 na nej môžu študovať aj ženy. V roku 1997 bola Dalhousie spojená s Technical University of Nova Scotia.

## Profil
Univerzita je najväčšia v atlantickej Kanade. Má štyri kampusy. Hlavný kampus je v historickom okrsku Halifaxu, South End. Ďalšie dva sú v centre mesta a agrotechnický v Truro. Trinásť fakúlt ponúka viac než 200 študijných programov. Na Dalhousie University študuje viacej ako 19 tisíc študentov, z toho je 60% mimo provincie. V roku 2017 mala 999 profesorov. V jeseni 2020 spolu 148 569 absolventov.

Mottom univerzity je „Ora et Labora“, Modlidba a práca. Farbami sú čierna a zlatá.

Od roku 2020 je 12. rektorom a vicekancelárom Dr. Deep Saini.


Súbor:Dalhousie College Halifax Canada 1871.jpg|Pôvodná budova v roku 1871
Súbor:Dal Cobb MacDonald Building.JPG|Prvá knižnica, pomenovaná po Charlesovi Macdonaldovi
Súbor:Dalhousie University Medjuck Building.jpg|Medjuck Building, Faculty of Architecture and Planning
Súbor:Dal LMU Building.JPG|Nové internáty


## Iné projekty

## Referencie

## Externé odkazy
* Dalhousie University


Kategória:Univerzity v Novom Škótsku
Kategória:Halifax (Nové Škótsko)
Kategória:Organizácie založené v 1818
Bubblegum pop

**Bubblegum** (tiež nazývaný ako **bubblegum pop**) je hudobný žáner popovej hudby s melodickým charakterom a živým rytmom, uvádzaný na trh, aby oslovil deti a dospievajúcich. Tento výraz tiež označuje popový subžáner pochádzajúci zo Spojených štátov, ktorý sa vyvinul koncom 60. rokov z garage rocku, novelty songs a zvuku Brill Building a ktorý bol tiež definovaný tým, že jeho cieľová skupina sú tínedžeri. Úspech piesne „Sugar, Sugar“ od skupiny The Archies z roku 1969 bol reprezentatívnym príkladom, ktorý viedol ku **cartoon rocku**.

Producenti Jerry Kasenetz a Jeffry Katz si pripísali zásluhu na vytvorení pojmu „bubblegum“, keď povedali, že počas diskusie o svojom cieľovom publiku, rozhodli, že to budú „tínedžeri a malé deti“. V tom čase zvykli žuvať žuvačky a smiali sa na tom: „Á, toto je ako žuvačková hudba“. Tento výraz potom spopularizoval ich šéf, výkonný riaditeľ vydavateľstva Buddah Records, Neil Bogart.

Väčšina umelcov tohto žánra boli one-hit wonders, teda umelci s jednou známou skladbou. K výnimkám patrili napríklad Partridge Family a Tommy Roe.  V 70. rokoch bol pôvodný bubblegum zvuk vplyvom pre punk rock, new wave a melodický metal.

## Referencie


## Zdroj

Kategória:Hudobné žánre
Kategória:Pop (hudobný žáner)
Kategória:Hudobné žánre USA
Tomáš Salomon

Ing. **Tomáš Salomon** (* 1. marec 1966) je český ekonóm a manažér, od 1. januára 2016 predseda predstavenstva a generálny riaditeľ Českej sporiteľne. V roku 1984 maturoval na Gymnáziu Jízdárenská v Ostrave a v roku 1988 absolvoval štúdium na Fakulte ekonomiky služieb a cestovného ruchu Vysokej školy ekonomickej v Bratislave. V roku 2018 bol v Česku zvolený bankárom roku. V roku 2020 bol Bankár roku znova a získal aj cenu "MasterCard Special Award".

## Prehľad činnosti
Významné funkcie:
*1992: zakladateľ a manažér reštaurácie Penguins v Prahe na Smíchove
*1994: riaditeľ oddelenia predaja firmy PepsiCo ČR
*firma GE Capital:
**1997: obchodný riaditeľ, GE Capital Multiservis
**1998: predseda predstavenstva a CEO, GE Capital Multiservis
**2000: člen predstavenstva zodpovedný za Retail, GE Capital Bank
*2004: generálny riaditeľ, Poštová banka Slovensko
*2007: portfóliový investor, podnikanie
*2010: zakladateľ a riaditeľ platformy pre mobilné platby MOPET CZ
*2013: člen predstavenstva zodpovedný za Retail, Slovenská sporiteľňa
*Česká sporiteľňa:
**2015: člen predstavenstva zodpovedný za Retail
**od 1.1.2016: predseda predstavenstva a generálny riaditeľ

## Referencie

## Externé odkazy
*Profil na webe Českej sporiteľne

Kategória:Českí manažéri
Kategória:Bankári
Kategória:Absolventi Ekonomickej univerzity v Bratislave
Kategória:Osobnosti z Ostravy
Wen-čchang (kozmodróm)

[thumb|Vývoz [nosná raketa|nosnej rakety Čchang-čeng CZ-5 z montážnej haly na štartovaciu rampu na kozmodróme Wen-čchang]]

**Kozmodróm Wen-čchang** ( – *Wen-čchang chang-tchien fa-še čchang*; ) je čínsky kozmodróm na ostrove Chaj-nan. Nachádza sa na území mestského okresu Wen-čchang na východnom konci ostrova. Jeho výstavba prebiehala približne v rokoch 2009 až 2014. Vďaka tomu, že kozmodróm sa nachádza v najjužnejšej časti Číny, je vhodný na vypúšťanie geostacionárnych družíc a tiež medziplanetárnych kozmických sond. Kozmodróm Wen-čchang je určený pre štarty nosných rakiet Čchang-čeng CZ-5 a CZ-7. Prvý štart z Wen-čchangu sa uskutočnil 25. júna 2016 o 12:00 svetového času, pričom išlo o prvý štart rakety Čchang-čeng CZ-7.

## Referencie

## Pozri aj
* Ťiou-čchüan
* Tchaj-jüan
* Si-čchang

## Iné projekty

Kategória:Kozmodrómy
Kategória:Kozmonautika v Číne
Sweetener (album)

***Sweetener*** je štvrtý štúdiový album americkej speváčky Ariany Grande, ktorý vyšiel 17. augusta 2018 prostredníctvom vydavateľstva Republic Records. Produkovala ho spolu so švédskym producentom Maxom Martinom a Američanmi Pharrellom Williamsom a Savanom Kotechom. Na albume sa nachádzajú spolupráce s Nicki Minaj, Pharrellom a Missy Elliott. *Sweetener* je primárne popová, R&B a trapová nahrávka a obsahuje rôzne hudobné žánre vrátane house, funku, neo soulu, hip hopu, synth-popu a ďalších minimalistických vplyvov urban contemporary. Texty sa zaoberajú témami úzkosti, bolesti, traumy, lásky, vzťahov a posilňovania postavenia žien.

*Sweetener* vyhral cenu Grammy za najlepší vokálny popový album na udeľovaní cien Grammy 2019.

## Zoznam skladieb
**Štandardná edícia**

## Referencie


## Zdroj

Kategória:Hudobné albumy z 2018
Kategória:Albumy Ariany Grande
Orbis pictus

náhľad|vpravo|Titulná strana latinsko-nemeckého vydania
náhľad|Vydanie v latinčine, maďarčine, nemčine a češtine z 18. storočia.
***Orbis pictus*** (pôvodne ***Orbis sensualium pictus***, slovensky ***Svet v obrazoch***) je všeobecne uplatniteľná učebnica, ktorú napísal český pedagóg, teológ a filozof Ján Amos Komenský. Kniha bola publikovaná roku 1658 v  Norimberku v latinčine, nemčine a neskôr preložená do mnohých európskych jazykov.

## Obsah
Kniha obsahuje priemerne 152 kapitol (závisí od vydania) s tematickými ilustráciami, ktoré knihu obohacujú a sprostredkovávajú i mladším čitateľom. Zahŕňa základy dejepisu vrátane informácií o astronómii, fyzike, biológii, umenia, význačné časti sú venované remeslám a obchodu, potom nasleduje etika, politika a správa štátu. Kapitola náboženstva sa delí na kresťanstvo, pohanstvo, judaizmus a moslimské náboženstvo. Samotný text je skomponovaný pútavým spôsobom (autor uplatňuje svoju myšlienku „schola ludus“ (v preklade „škola hrou“) ako dialóg medzi učiteľom a žiakom.

## Literatúra
* KOMENSKÝ, Jan Amos. Comenii Orbis pictus : Swět w obrazích : Die Welt in Bildern : Le monde en tableaux. Praha: Tisk a sklad Jaroslawa Pospíšila, 1845.
* Jan Amos Komenský: Opera omnia, sväzok 23; k vydaniu pripravila Julie Nováková. Academia Praha 1992 (komentované vedecké vydanie)

## Pozri aj
* Ján Amos Komenský
* Pansofia

## Externé odkazy
* 

## Zdroj

Kategória:Jan Amos Komenský
Kategória:Knihy zo 17. storočia
Ugljan

[thumb|Pohľad na Ugljan, v pozadí vidno ostrov [Iž (ostrov)|Iž]]
náhľad|Poloha ostrovu Ugljan
**Ugljan** () je chorvátsky ostrov. Nachádza sa v skupine ostrovov severnej Dalmácie, severozápadne od ostrova Pašman a juhovýchodne od ostrovov Sestrunj a Rivanj. S ostrovom Pašman je prepojený mostom cez prieplav Ždrelac. Rozloha ostrova je 50,21 km², dĺžku má 22 km a šírku takmer 3,8 km.

## Geografia
Vápencová časť ostrova je pokrytá prevažne makchiami, zatiaľ čo dolomitová časť je využívaná pre poľnohospodárstvo. Z významnejších zátok je na severozápade ostrova zátoka Muline, zátoky Lamjana Vela a Lamjana Mala sú na juhovýchode. Východné pobrežie se mierne zváža do mora.

## Sídla
Na ostrove sa nachádza 7 samostatných dedín, pričom päť z nich pripadá obci Preko a dve (Kali a Kukljica) tvorí samostatné obce, zahrnujúce len jedno sídlo. Dediny, nachádzajúce sa pri východnom pobreží, ležia od severu k juhu v tomto poradí: Ugljan, Lukoran, Sutomišćica, Poljana, Preko, Kali a Kukljica. Najväčším sídlom na ostrove je dedina Kali (1 638 obyvateľov), najmenšou dedinou Poljana (294 obyvateľov).

## Pozri aj
* Chorvátske ostrovy

## Referencie

## Zdroj



Kategória:Ostrovy Jadranského mora
Plazská

**Plazská** (pred 2012 aj *Palaska* alebo *Paláska*) je potok na Gemeri na území obce Dražice v okrese Rimavská Sobota. Je to pravostranný prítok Dražického potoka v povodí Slanej; má dĺžku 3,3 km. Je vodným tokom VII. rádu. Hydrologické poradie (číslo povodia): 4-31-03-127.

## Prameň
Vodný tok Plazská pramení v nadmorskej výške  na území obce Zacharovce v blízkosti obecnej hranice medzi obcami Dražice a Zacharovce v okrese Rimavská Sobota. Pramení na juhozápadnom svahu Veľkého vrchu (), na vrchole ktorého je vysielač (rádioreleová stanica). Pramení a preteká geomorfologickými jednotkami: celkom Juhoslovenská kotlina, podcelkom Rimavská kotlina a časťou Valická pahorkatina.

## Opis toku
Od prameňa tečie východným smerom na území obce Zacharovce tesne sledujúc v dĺžke 400 m obecnú hranicu medzi Dražicami a Zacharovcami, po opustení obecnej hranice sa stáča smerom na SV a pokračuje územím obce Dražice najprv lesným priestorom, ďalej tečie v blízkosti hranice medzi lesom *Dolný les* a ornou pôdou *Driek*, neskôr pokračuje ornou pôdou orámovaný pásom stromovej príbrežnej vegetácie vytvárajúc v rovinatom priestore meandrovité zákruty. Pred zaústením do Dražického potoka preteká ornou pôdou *Veľký diel*, kde križuje poľnú cestu. Potok v svojom priebehu priberá postupne tri ľavostranné prítoky. V dolnej rovinatej časti bol pôvodný kľukatý tok Plazskej v dvadsiatom storočí z väčšej časti umelo narovnaný, kanalizovaný. Ústi v nadmorskej výške  do Dražického potoka, ktorý ďalej vteká do rieky Blh a ten je prítokom Rimavy.

Podrobný pohľad na pôvodný meandrovitý tvar vodného toku Plazská aj v jeho dolnej časti ešte pred umelým zásahom vyrovnávania potoka poskytuje pôvodná katastrálna mapa zo 4. štvrtiny 19. storočia.

## Pôvod názvu
Geografický názov Plazská bol motivovaný charakteristickým meandrovitým, kľukatým, plazivým tvarom potoka v dolnej polovici toku pripomínajúcim pohyb hada. Pomenovací akt prebehol v slovenskom jazykovom prostredí v podobe *Plazská voda* → *Plazská*; po prisídlení maďarského obyvateľstva bol názov Plazská podľa zákonitostí preberania cudzích slov do maďarčiny prevzatý a modifikovanný do podoby → *Palaszka*; po opätovnom posune slovensko-maďarskej etnickej a jazykovej hranice bol tento názov späťprevzatý do slovenčiny v podobe → *Palaska/Paláska*; názvoslovná autorita v roku 2012 revitalizáciou pôvodného názvu štandardizovala podobu → 'Plazská*.

Podobnú motiváciu pomenovania toponyma má aj geografický názov *Plazno*, potok v obci Tŕnie v okrese Zvolen, a geografický názov *Plazov'', pomenúvajúci silné rameno vytekajúce z Malého Dunaja a smerujúce na sever k Ivanke pri Dunaji a k Bernolákovu v hornej časti Žitného ostrova, ktoré už v stredoveku zaniklo. Etapy historického vývoja toponyma Plazov i toponyma Plazská v zmiešanom slovensko-maďarskom jazykovom prostredí sú si veľmi podobné.

## Referencie

Kategória:Povodie Rimavy 
Kategória:Vodné toky v okrese Rimavská Sobota
Kategória:Povodie Slanej 
Kategória:Potoky na Slovensku
Kategória:Vodné toky v Juhoslovenskej kotline
Kategória:Zacharovce
Kategória:Dražice (okres Rimavská Sobota)
Donč

**Donč** môže byť:
* uhorský magnát, krajinský hodnostár a magister, pozri Donč (krajinský hodnostár)
* zemplínsky župan, prívrženec Karola Róberta, pozri Donč (stoličný hodnostár)
* uhorský šľachtic, prívrženec Omodejovcov, pozri Donč (šľachtic)

## Zdroje
Ulica Akad. Mal. Jozefa Nagya (Bratislava)

**Ulica Akad. Mal. Jozefa Nagya** je ulica v Bratislave, v mestskej časti Podunajské Biskupice. Nekrižuje sa so žiadnou ulicou.

Ulicu tvorí zástavba rodinných domov.

## Blízke ulice
* Hydinárska ulica
* Ametystová ulica
* Šamorínska ulica

## Dopravné spojenie

## Referencie

## Externé odkazy
* Ulica Akad. Mal. Jozefa Nagya na mape Bratislavy

Kategória:Ulice v Podunajských Biskupiciach
Drag queen

[náhľad|[RuPaul je známa drag queen, má svoj súťažný seriál *[[RuPaul's Drag Race]]*]]

**Drag queen** je osoba, obvykle muž, ktorá sa prezlieka za ženu a paroduje ženské stereotypy za účelom zabávania obecenstva. Používa pritom extravagantné oblečenie, parochňu a výrazný mejkap. Drag queen je často gej. Kedže drag queens svoje správanie limitujú hlavne alebo výlučne v kontexte vystupovania, nie sú totožné s transrodovými osobami a transvestitmi. Ženy prezlečené za mužov sa nazývajú drag kings. Vystúpenia drag queens v širokej verejnosti spopularizoval americký umelec RuPaul.

## Terminológia
Pôvod termínu *[[drag]]* nie je známy. Prvé zmienky o použití tohto výrazu siahajú do roku 1870, keď sa vzťahoval na mužských hercov prezlečených do ženských šiat. Samotné prezliekanie mužov za ženy však bolo bežné už v starovekom Grécku. Alternatívnym termínom je *female impersonator*. RuPaul však zaužívaný výklad pojmu drag queen ako muža napodobňujúceho ženy odmieta: „Nenapodobňujem ženy! Koľko takých žien poznáte, ktoré nosia sedemnásť centimetrov vysoké opätky, štvormetrové parochne a obtiahnuté šaty?“ Niektoré drag queens považujú termín *drag queen* za neprijateľný, pokiaľ nie je používaný členmi komunity.

## Pôsobenie
Vystúpenia drag queens bývajú obvykle v nočných kluboch alebo na Pride podujatiach, kde napodobňujú spev alebo tanec. Väčšina drag queens pôsobí na čiastočný úväzok.

Na Slovensku v roku 2021 vznikla drag skupina House of Foundation. Vedúcou (matkou) je Liquid The Queen a spolu s ňou sú v skupine Cherry Tree Wood, Kar’Ma, Miss Crisis a Sata Nic. Premiéru mala v septembri 2021.

## V kultúre
K celosvetovo najznámejším drag queens patrí americký umelec, herec a producent RuPaul so svojou televíznou šou *[[RuPaul's Drag Race]]*, za ktorú získal jedenásť cien Emmy a *[[Time (týždenník)|TIME]]* ho v roku 2017 umiestnil na zoznam 100 najvplyvnejších osobností sveta. RuPaul sa so povedomia dostal v roku 1992, keď sa dostal do rebríčkov so svojou pesničkou „Supermodel (You Better Work)“. K popularite konceptu prispeli filmy ako *[[The Birdcage]]* (1996) alebo muzikály ako *[[Rent]]* či *[[Hairspray]]*.

## Referencie

## Iné projekty


Kategória:LGBT
Kategória:Umelecké povolania
Kategória:Cross-dressing
IC 4997

**IC 4997** je planetárna hmlovina v súhvezdí Šíp, nachádza sa v ňom na hranici so súhvezdím Delfín. Bola objavená nezávisle od seba americkou astronómkou Williaminou Flemmingovou a českým astronómom Gustávom Grussom v roku 1896. Presný dátum ich pozorovaní nie je známy, takže je prisudzovaný obom. V prípade českého astronóma sa jedná o jeho jediný objav. V centre hmloviny sa nachádza hviezda 14. magnitúdy s teplotou 49 000 K.

Hmlovina patrí medzi takzvané stelárne hmloviny, čo znamená, že je taká malá, alebo tak ďaleko, že bežným pozorovaním ju nie je možné odlíšiť od hviezdy. Odlíšiť ju od hviezd je možné až použitím spektroskopu. Vzdialenosť hmloviny od Zeme nie je známa, preto nepoznáme ani jej skutočné rozmery. Pri odhade vzdialenosti na úrovni 8 000 ly by jej priemer bol zhruba 0,1 ly. Z meraní teploty vyplynulo, že je extrémne horúca. S teplotou okolo 20 000 K sa radí medzi najhorúcejšie známe hmloviny. Okrem vysokej teploty je aj veľmi hustá. Rôzne merania dávajú rozsah od 1 000 do 100 000 častíc plynu na centimeter kubický. Centrálna časť sa rozpína rýchlosťou 20 km/s a odhaduje sa, že patrí medzi veľmi mladé hmloviny, s vekom len 700 rokov. 

Nezvyčajným na tejto hmlovine je jej veľká premenlivosť. V 60. rokoch bola pozorovaná výrazná zmena jej spektra, o pôvode ktorej sa len špekuluje. Môže ísť o pokles teploty hmloviny, ale úlohu tu môže hrať aj centrálna hviezda. Pozorovania v rádiovej časti spektra odhalili zmeny v štruktúre hmloviny na časovej škále jednotlivých rokov.

## Referencie

Kategória:Súhvezdie Šíp
Kategória:Planetárne hmloviny
4997
Kategória:Astronomické objekty objavené v roku 1896
Konektory prívesov v Európe

**Konektory prívesov v Európe** sú rôzne podľa štátov a roku používania. Konektor prívesu slúži na prepojenie elektroinštalácie ťažného a prípojného vozidla. V strednej Európe je najrozšírenejší konektor starší, 7-pinový konektor (ISO 1724) a novší, 13-pinový konektor (ISO 11446). Existuje aj NEN 6120, 13-pinový klon odvodený zo 7-pinového konektora.

## 7-pinový konektor (ISO 1724)
náhľad|Fotografia 7-pinový konektor (ISO&nbsp;1724) na ťažnom vozidle
náhľad|označenie zásuviek 7-pinového konektoru ISO&nbsp;1724

*Poznámky: 
* pin 2 bol pôvodne určený pre brzdy brzdených prívesov.
* norma ISO obsahuje aj iné 7-pinové konektory, avšak v Európe obvykle nepoužívané.*

## 13-pinový konektor (ISO 11446)
náhľad|Fotografia 13-pinového konektoru ISO&nbsp;11446 na ťažnom vozidle
náhľad|označenie zásuviek 13-pinového konektoru ISO&nbsp;11446

13-pinový konektor (ISO 11446) je novším typom, je spoľahlivejší a odolnejší voči vlhkosti. Je vhodný pre nosiče bicyklov, pre brzdené i nebrzdené vozíky.
Pre spojenie so 7-pinovým konektorom je možné použiť redukciu (prevodový konektor).

## Legenda značenia

## Referencie

*
*

## Pozri aj
* ťažné zariadenie
* príves (vozidlo)

## Iné projekty
 

Kategória:Nemotorové vozidlá
Kategória:Prípojné vozidlá
Kategória:Konektory
Kategória:Elektrická sústava automobilu
Nexon

**Nexon** môže byť:
* francúzska obec, pozri Nexon (obec)
* francúzsky kantón, pozri Nexon (kantón)
Vanguard Group

**Vanguard Group** je americká akciová spoločnosť pre správu investícií, ktorá v roku 2021 spravuje aktíva vo výške 7,2 biliónov USD. Patrí medzi najväčšie spoločnosti na svete v oblasti správy investícií. 

Spoločnosť bola založená v roku 1975 a je pomenovaná po bojovej lodi britského kráľovského námorníctva HMS Vanguard, ktorá bola uvedená do prevádzky v roku 1787. Zakladateľom spoločnosti bol americký biznismen, investor a filantrop John C. Bogle, ktorý spoločnosti predsedal do roku 1999 a je považovaný za tvorcu prvého indexového fondu, ktorý je k dispozícií pre individuálnych investorov. John C. Bogle tiež presadzoval a zohral významnú úlohu vo vytvorení možností lacného investovania pre jednotlivcov.

Vanguard v roku 2021 spravuje 209 fondov v USA a 232 fondov na trhoch mimo Spojených štátov pričom počet investorov presiahol 30 miliónov v asi 170 krajinách.

## Referencie


Kategória:Podniky založené v 1975
Kategória:Podniky v USA
Kali (Chorvátsko)

**Kali** () je dedina, prímorské letovisko a sídlo rovnomennej općiny v Chorvátsku, v Zadarskej župe. Je jednou z troch općín (plus Kukljica a Preko), ktoré sa nachádzajú sa na ostrove Ugljan. V roku 2011 tu malo trvalý pobyt 1 638 obyvateľov. Općina Kali je tvorená len jedným sídlom – samotným Kali.

Prvýkrát sa Kali spomína v listine z roku 1299 ako osada. Susednými dedinami sú Kukljica a Preko. Najdôležitejšou dopravnou komunikáciou je cesta D110.

## Pamiatky
* Kostol svätého Vavrinca z 15. storočia
* Kostol svätého Peregrína zo 14. storočia

## Osobnosti
* Nataša Kolegová, hádzanárka, viacnásobná chorvátska reprezentantka
* Živko Kolega, primátor mesta Zadar
* Arno Longin, chorvátsky športový potápač
* Branimir Longin, chorvátsky basketbalista
* Korina Longinová, chorvátska modelka
* Milena Rakvin Mišlovová, chorvátska poetka
* Joja Ricov, chorvátsky básnik
* Milena Dundovová, chorvátska divadelná režisérka a herečka 
* Grozdana Franov-Živkovićová, historička hlaholiky
* Korana Longin-Zanzová, chorvátska basketbalistka, členka národného tímu

## Referencie

## Iné projekty

## Externé odkazy
*  

## Zdroj
* 

Kategória:Ugljan
Kategória:Obce v Chorvátsku
Phil Campbell

**Philip Anthony** „**Phil**“ **Campbell** (* 7. máj 1961, Pontypridd, Wales, Spojené kráľovstvo – † 13. marec 2026) bol waleský hudobník. Od roku 1984 do roku 2015 bol sólovým gitaristom skupiny Motörhead.

## Životopis
Narodil sa v meste Pontypridd na juhu Walesu a na gitaru začal hrať vo svojich desiatich rokoch. Onedlho začal vystupovať s prvými skupinami Contrast a Rocktopus; v roku 1979 spoluzakladal skupinu Persian Risk. V roku 1984 zháňala skupina Motörhead nového gitaristu. Do najužšieho výberu sa dostali Michael Burston a práve Phil Campbell. Skupina však zháňala len jedného člena, ale ich frontman Lemmy Kilmister nakoniec, potom, čo ich počul spoločne hrať, prijal oboch. So skupinou hral až do roku 2015, kedy sa po smrti Lemmyho rozpadla.

Mal troch synov: Todda, Danea a Tylu.

## Diskografia
### So skupinou Persian Risk
* „Calling for You“ b/w „Chase the Dragon“ (1981, 7")
* *Heavy Metal Heroes Vol.2* (1982, kompilácia)
* *60 Minutes Plus* (1982, kompilácia)
* *All Hell Let Loose* (1983, kompilácia)
* „Ridin' High" b/w "Hurt You“ (1983, 7")

### So skupinou Motörhead
* *[[Orgasmatron (album)|Orgasmatron]]* (1986)
* *[[Rock 'n' Roll (Motörhead)|Rock 'n' Roll]]* (1987)
* *[[1916 (album)|1916]]* (1991)
* *[[March ör Die]]* (1992)
* *[[Bastards (Motörhead)|Bastards]]* (1993)
* *[[Sacrifice (Motörhead)|Sacrifice]]* (1995)
* *[[Overnight Sensation]]* (1996)
* *[[Snake Bite Love]]* (1998)
* *[[We Are Motörhead]]* (2000)
* *[[Hammered (Motörhead)|Hammered]]* (2002)
* *[[Inferno (Motörhead)|Inferno]]* (2004)
* *[[Kiss of Death (Motörhead)|Kiss of Death]]* (2006)
* *[[Motörizer]]* (2008)
* *[[The Wörld Is Yours]]* (2010)
* *[[Aftershock (Motörhead)|Aftershock]]* (2013)
* *[[Bad Magic]]* (2015)

### So skupinou Phil Campbell and the Bastard Sons
* *Phil Campbell and the Bastard Sons (EP)* (2016)
* *The Age Of Absurdity* (2018)
* *We're the Bastards* (2020)

### Sólová kariéra
#### Štúdiové albumy
* *[[Old Lions Still Roar]]* (2019)

### Ako hosťujúci umelec
* Drifter – *Nowhere To Hide* (1989) sólová gitara v skladbách „Concrete Jungle“ a „We Can't Be Beaten“
* Cro-Mags – *[[In the Beginning (Cro-Mags album)|In the Beginning]]* (2020) sólová a slide gitara v skladbe „From the Grave“

## Zdroj

Kategória:Waleskí gitaristi
Kategória:Waleskí rockoví gitaristi
Kategória:Sóloví gitaristi
Kategória:Motörhead
Alfred Nikodém

**Alfred Nikodém,** tiež **Alfred Nikodem** (* 25. marec 1864, Praha  – † 30. október 1949) bol český podnikateľ, majiteľ zlatníckej firmy a všestranný športovec – bežec, chodec, jazdec. Je známy predovšetkým ako priekopník zimného plávania.

## Život
Narodil sa ako ôsme z deviatich detí účtovníka Karla Nikodema, ktorý bol v tom čase oficiálom  českého miestodržiteľstva v Prahe a jeho manželky Arnoštky, jej rodné priezvisko bolo Matulová, ktorá bola tiež z Prahy. Vyučil sa za účtovníka tak, ako jeho otec, bol schopným obchodníkom, ktorý skupoval zlatnícky a hodinársky tovar z aukcií a záložní a predával ich vo svojom obchode. V prosperujúcej živnosti sa tituloval ako zlatník a klenotník, hoci na odbornú prácu zamestnával zlatníckych robotníkov. Z manželstva s Annou, rodenou Pávovou, mal dcéru Miroslavu (* 1900).

## Šport
Alfred Nikodém plával prvýkrát verejne v Prahe vo Vltave na Vianoce 1923 . Tento zvyk sa ujal a v roku 1928 už plávalo pod jeho vedením v zime pri Národnom divadle  63 plavcov. Naposledy plával Nikodém verejne vo Vltave v decembri 1945, čo bolo prvé vystúpenie otužilcov po skončení vojny. V roku 1946 odovzdal vedenie pražských otužilcov Oldřichovi Liškovi.

Oldřich Liška založil *Telovýchovný otužilecký klub* a 21. decembra 1947 zorganizovali vianočné plávanie otužilcov pri Národného divadla. Alfred Nikodém zomrel o dva roky neskôr a je pochovaný na Vyšehrade.  Tradícia plávania počas Vianoc vo Vltave pri Národnom divadle trvá dodnes. Pod názvom *Memoriál Alfreda Nikodéma* to organizuje *I. plavecký klub otužilcov Praha* vždy 26. decembra.

## Pravopis priezviska
V úradných záznamoch o pobyte osôb a na Nikodémovom náhrobku je jeho priezvisko (aj krstné meno) uvádzané bez dĺžňa: Alfred Nikodem.  Tento pravopis preferujú aj niektorí autori, napr. Václav Židek. Sám Alfred Nikodém sa bežnejšie podpisoval v českom kontexte rovnako, ako bol uvedený ako autor publikácie *Dvomi morami*, ktorá bola vydaná za jeho života.

## Referencie


## Externé odkazy
* Seznam děl v Súbornom katalógu ČR, ktorých autorom alebo témou je Alfred Nikodém
* Obrázky k téme Alfred Nikodém na stránke Obalkyknih.cz
* Soupis pražských domovských príslušníů 1830-1910, Nikodém, Alfréd * 1864 s rodinou
* zápis o svadbe Bedřicha Nikodéma uzavretý v Kostole Matky Božej pred Týnom v Prahe
* Databáza Národnej knižnice ČR - Nikodém Alfred, 1864-1949
* reportáž ČT k 150. výročiu narodenia 
* reportáž s fotodokumentáciou

## Zdroj

Kategória:Česko-slovenskí plavci
Kategória:Zimné plávanie
Kategória:Osobnosti z Prahy
Námestie svätého Egídia

**Námestie svätého Egídia** je námestie v Poprade, v mestskej časti Poprad.

## Popis
* Evanjelický kostol Svätej Trojice
* Kostol svätého Egídia
* Renesančná zvonica
* č. 43 Mestská informačná kancelária Poprad vrátane kina Tatran

## Galéria

Súbor:Square of Poprad 2.jpg|Evanjelický kostol Svätej Trojice s renesančnou zvonicou
Súbor:Poprad sv.Egidius01.jpg|Kostol svätého Egídia
Poprad - morový stĺp.jpg|Morový stĺp
Poprad, 2012, 001.JPG|Pamätník okupácie Československa v roku 1968


## Referencie

## Pozri aj
* Zoznam ulíc a námestí v Poprade

Egídia
Analýzy Na hrane

***Analýzy Na hrane*** je politická relácia TV JOJ, ktorá mala premiéru 4. mája 2021 na spravodajskom webe Novinyplus.sk, webových platformách televízie a na facebookovej stránke Na hrane TV JOJ. Moderátorkou relácie, ktorá voľne nadväzuje na *[[Na hrane (televízna relácia)|Na Hrane]]*, je Jana Krescanko Dibáková.

## Série

## Časti
### 1. séria (2021)

### 2. séria (2021)

### 3. séria (2022)

### 4. séria (2022)

## Referencie

## Externé odkazy
* 
* 
* ''Analýzy Na hrane'' na Facebooku

Kategória:Televízne relácie na Slovensku
Kategória:Televízne relácie TV JOJ
Kategória:Politické televízne programy
Kategória:Talk show
Kategória:Televízne relácie z roku 2021
Basket Liga Kobiet

**Basket Liga Kobiet**, skratka **BLK**, v súčasnosti pre sponzorské účely **ORLEN Basket Liga Kobiet** (v rokoch 20012013 *Polska Liga Koszykówki Kobiet*, skratka *PLKK*) je najvyššia profesionálna súťaž ženského basketbalu v Poľsku. Víťazný tím vyraďovacej časti získava titul Majstrov Poľska za danú sezónu. 

V súčasnosti hrá v BLK, ktorá sa hrá podľa pravidiel federácie FIBA Europe, 10 klubov, čo je pokles oproti 12 do roku 2021. Sezóna BLK pozostáva zo základnej a vyraďovacej časti, pričom do vyraďovacej časti sa prebojuje osem najlepších klubov základnej časti. Aktuálnym víťazom za sezónu 2022/23 je tím AZS Lublin, v novodobej ére po roku 2000 má najviac titulov klub Arka Gdynia.

## Dejiny
Basketbalová súťaž bola založená v roku 1929, kedy sa prvým víťazom stal klub Cracowia. BLK bola konaná každoročne s výnimkou roku 1935 a rokov druhej svetovej vojny. Najúspešnejším klubom v histórii súťaže je ďalší krakovský klub, Wisła Can-Pack Kraków, ktorý zvíťazil 25-krát, nasledovaný klubmi AZS Warszawa, Arka Gdynia a ŁKS Łódź so 14, 13 a 9 titulmi. Gdynia je držiteľkou najdlhšej víťaznej série s ôsmimi víťazstvami po sebe v rokoch 19982005.

## Tímy v sezóne 2023/24

## Majstrovské tituly

## Účasť v európskych súťažiach v sezóne 2023/24

## Referencie

## Pozri aj
* Šport v Poľsku
* Basketbal v Poľsku
* Poľská basketbalová liga

## Externé odkazy
* Oficiálna stránka


BLK
Kategória:Ženské športové súťaže v Poľsku
Attila Végh

**Attila Végh** (* 9. august 1985, Dunajská Streda) je slovenský bojovník zmiešaných bojových umení (MMA) a promotér bojových organizácii, ktorý súťažil v divíziách poloťažkej váhy Bellator Fighting Championships a Konfrontacja Sztuk Walki (KSW). Vyhral letný turnaj Bellator 2012 Summer Series Light Heavyweight Tournament a potom šampionát Bellator poloťažkých váh.

## Detstvo
Vyrastal v Gabčíkove, od 5 do 16 rokov sa venoval wrestlingu, potom prešiel na Kempo Karate. Stal sa v tejto disciplíne úspešným a získal množstvo titulov vrátane titulu majstra sveta, európskeho titulu a 14-krát vyhral majstrovstvá Maďarska v kempo karate.

## Kariéra

### Začiatky
Végh absolvoval profesionálny MMA debut na Slovensku v marci 2008. Prvý rok svojej kariéry bol neporazený s bilanciou 9 výhier bez prehier.

V máji 2009 debutoval za KSW v Poľsku a zásluhou Lukasza Jurkowského prvýkrát v profesionálnej kariére prehral. Vo februári 2010 mal Végh dôležitý zápas, keď sa stretol s Aleksanderom Radosavljevicom v zápase o titul Noc Skorpiona 6 (turnaj MMA v chorvátskom Karlovci), kde v 3. kole zvíťazil. Stal sa majstrom Európy v MMA v rámci World Free Fight Association. To bol hlavný dôvod, prečo neskôr získal kontrakt s Bellatorom prostredníctvom svojho manažéra Zvonimira Brala.

V nasledujúcich troch rokoch Végh pokračoval v bojoch pre rôzne organizácie po celej strednej Európe. Po prehre s Jurkowskim si pripísal na svoje konto ďalších 15 výhier, 3 prehry a 2 remízy. Medzi významné výhry patria zápasy s Marcusom Vanttinenom a Jonasom Billsteinom.

## Filmografia
* 20222022: Ultimátum
* 2022súčasnosť Tvoja tvár znie povedome (porotca pre dospelých)
* 2022 - 2 na 1 (hosť)
* 2022 - Let's dance (súťažiaci)
* 2024 - možné je všetko (hosť)

## Bilancia v zmiešaných bojových umeniach

## Referencie

## Iné projekty

## Zdroj

Kategória:Osobnosti z Dunajskej Stredy
Kategória:Súťažiaci v MMA
Kategória:Slovenskí zápasníci
Kategória:Slovenské osobnosti maďarského pôvodu
5-Minute Crafts

**5-Minute Crafts** je cyperský DIY kanál na YouTube v anglickom jazyku. Kanál má v súčasnosti viac ako 80 miliónov sledovateľov, čím je štrnástym najväčším kanálom na platforme.

## Charakteristika
5-Minute Crafts vlastní spoločnosť TheSoul Publishing so sídlom v Limassole na Cypre. Spoločnosť založila ruská dvojica Pavel Radaev a Marat Mukhametov. Spoločnosť uviedla, že mesačne produkuje 1 500 videí a zamestnáva 550 ľudí, ktorí pracujú na rôznych kanáloch YouTube a stránkach na Facebooku. Kanál patrí pod sieť Channel Frederator. 5-Minute Crafts má aj stránku  na Instagrame. 

Kanál obsahuje hlavne videá na tému výroby a zjednodušení pre život, ktoré sú navrhnuté vo DIY a návodových formátoch. Videá kanála používajú populárny štýl pohľadu, v ktorom je kamera nasmerovaná priamo na stôl, pričom zamestnanci na obrázku ukazujú iba svoje ruky.

## História
5-Minute Crafts boli zaregistrované na YouTube 15. novembra 2016. Prvé video kanála s názvom *5 essential DIY hacks that you will to know* bolo zverejnené nasledujúci deň. V nasledujúcich týždňoch počet sledovateľov a prehratí videa na kanáli rýchlo vzrástol. Keď kanál v marci 2019 dosiahol 50 miliónov sledovateľov, stal sa tretím najsledovanejším kanálom na YouTube.

## Referencie

## Zdroj
* 

Kategória:YouTube
Kategória:Youtuberi
Zrútenie nadjazdu metra v Mexiku

náhľad|Fotografia zhotovená deň po nehode 4. mája 2021.

Dňa 3. mája 2021 o 22.25 h SELČ sa pod prechádzajúcim vlakom v štvrti Tláhuac, Mexiko. zrútil nosník pod nadjazdom linky 12 mexického metra. Nadjazd a posledné dva vozne vlaku spadli na triedu Tláhuac v blízkosti stanice Olivos. Zahynulo najmenej 25 ľudí a viac ako 70 bolo zranených. Išlo o najsmrteľnejší incident v metre za posledných takmer 50 rokov.

Linka 12, otvorená v roku 2012, je najnovšou linkou v systéme. Od jej otvorenia sa na nej vyskytli technické a štrukturálne problémy, ktoré viedli v rokoch 2014 a 2015 k čiastočnému uzatvoreniu nadzemných úsekov, na ktorých došlo k nehode. Zemetrasenie v meste Puebla v roku 2017 tento úsek ešte viac poškodilo, a hoci bol v priebehu niekoľkých mesiacov opravený, miestni obyvatelia uvádzali, že problémy pretrvávajú aj po rokoch.

## Pozadie
Linka 12, známa aj ako Zlatá linka, je najnovšou linkou mexického metra. V októbri 2012 ho otvorili prezident Felipe Calderón a predseda vlády hlavného mesta Mexika Marcelo Ebrard. Od začiatku prevádzky sa linka 12 stretávala s problémami s vlakmi na vyvýšených úsekoch, čo si na niektorých úsekoch vyžiadalo rýchlosť až 5 km/h z dôvodu obáv z vykoľajenia.

## Zrútenie
Dňa 3. mája 2021 o 22.25 h CDT prechádzal v obci Tláhuac vlak smerujúci na východ po vyvýšenom úseku trate medzi stanicami Olivos a Tezonco. Približne 220 metrov pred stanicou Olivos sa úsek zrútil, keď zlyhal nosný trám držiaci nosníky koľajníc, čo spôsobilo pád posledných dvoch vagónov. Trosky spadli na automobil idúci po triede Tláhuac, pričom zabili vodiča a zranili jeho manželku.

Dvadsaťpäť ľudí zahynulo a 70 ďalších utrpelo zranenia; 65 obetí bolo hospitalizovaných, z toho sedem vo vážnom stave.

## Referencie

Kategória:2021 v Mexiku
Kategória:Železničné nehody v Mexiku
Kategória:Mexické metro
Kategória:3. máj
Majstrovstvá sveta v ľadovom hokeji hráčov do 18 rokov 2011

**Majstrovstvá sveta v ľadovom hokeji hráčov do 18 rokov 2011** boli v poradí 13. MS tejto vekovej kategórie. Konali sa od 14. do 24. apríla 2011 v nemeckých mestách Crimmitschau a Drážďany.

## Základné skupiny

Všetky časy sú miestne. (Stredoeurópsky letný čas – UTC+2)

### Skupina A

|}

### Skupina B

|}

## Skupina o udržanie

|}

## Play-off

### Štvrťfinále

### Semifinále

### Zápas o 5. miesto

### Zápas o 3. miesto

### Finále

## Konečné poradie

## Nižšie divízie
### I. divízia
#### Skupina A
Turnaj skupiny A v rámci I. divízie MS 2011 sa hral v Rige v Lotyšsku od 11. do 17. apríla 2011.  sa odhlásilo z turnaja pre zemetrasenie a cunami v Tóhoku. IIHF rozhodla, že Japonsko si udrží miesto v I. (A) divízii aj pre rok 2012 a do II. divízie zostúpi 5. tím.

|

|}

Poznámka:V budúcej sezóne Taliansko a Japonsko budú hrať v I. A divízii; Kazachstan a Maďarsko budú hrať v I. B divízii.

#### Skupina B
Turnaj skupiny B v rámci I. divízie MS 2011 sa hral v Maribore v Slovinsku od 10. do 16. apríla 2011.

|

|}

Poznámka:V budúcej sezóne Slovinsko a Francúzsko budú hrať v I. A divízii; Bielorusko a Poľsko budú hrať v I. B divízii.

### II. divízia
#### Skupina A
Turnaj skupiny A v rámci II. divízie MS 2011 sa hral v Brašove v Rumunsku od 19. do 25. marca 2011.

|

|}

Poznámka:V budúcej sezóne Rumunsko a Chorvátsko budú hrať v II. A divízii; Estónsko a Srbsko budú hrať v II. B divízii.

#### Skupina B
Turnaj skupiny B v rámci II. divízie MS 2011 sa hral v Donecku na Ukrajine od 27. marca do 2. apríla 2011.

|

|}

Poznámka:V budúcej sezóne Holandsko a Litva budú hrať v II. A divízii; Španielsko a Čína budú hrať v II. B divízii.

### III. divízia
#### Skupina A
Turnaj skupiny A v rámci III. divízie MS 2011 sa hral v Tchaj-peji na Taiwane od 11. do 17. apríla 2011.

***Skupinová fáza***

|

|}

***Play-off***

***Konečné poradie***

#### Skupina B
Turnaj skupiny B v rámci III. divízie MS 2011 sa hral v Mexiku, hlavnom meste Mexika, od 13. do 20. marca 2011.

|

|}

## Referencie

Kategória:Majstrovstvá sveta v ľadovom hokeji hráčov do 18 rokov
Kategória:Majstrovstvá sveta v ľadovom hokeji 2011
Kategória:Ľadový hokej v 2011
Kategória:Ľadový hokej v Nemecku
Kategória:Športové podujatia v Drážďanoch
UFO (socha)

[náhľad|UFO v parku sídliska [Medzi jarkami na Bieloruskej ulici]]
**UFO** je kovová plastika, ktorá sa nachádza v parku sídliska Medzi jarkami v bratislavskej mestskej časti Podunajské Biskupice. Pochádza zo 70. rokov 20. storočia a jej autorom je akademický sochár Juraj Hovorka.

Postupom času začalo UFO pomaly degradovať, a tak prešlo v júli 2014 rekonštrukciou, pri ktorej boli doplnené chýbajúce časti a plastika bola vyleštená.

UFO je vysoké 460 cm a má priemer 800 cm. Základňa sochy je vyrobená z betónu.

## Zdroj
* UFO na supissoch.sk
* UFO na bratislavastory.com

Kategória:Stavby v Bratislave
Kategória:Vrakuňa
Kategória:Sochy